తస్లీమ్ ఆరిఫ్

తస్లీమ్ ఆరిఫ్ అబ్బాసీ (1954, మే 1 - 2008, మార్చి 14) పాకిస్థానీ మాజీ క్రికెటర్. 1980లో ఆరు టెస్ట్ మ్యాచ్‌లు, 2 వన్డే ఇంటర్నేషనల్స్ ఆడాడు. ఆస్ట్రేలియాపై పాకిస్తాన్ తరపున అతని స్కోరు 210*  శ్రీలంక కుమార సంగక్కర బద్దలు కొట్టే వరకు 20 సంవత్సరాలకు పైగా టెస్టు క్రికెట్‌లో వికెట్ కీపర్ చేసిన అత్యధిక స్కోరుగా నిలిచిపోయింది.

 జననం 
తస్లీమ్ ఆరిఫ్ అబ్బాసీ 2008, మార్చి 14న పాకిస్థాన్ లోని కరాచీలో జన్మించాడు. కరాచీలోని పీఐబీ కాలనీలోని స్థానిక ప్రభుత్వ పాఠశాలలో చదువుకున్నాడు. మెట్రిక్యులేషన్ పూర్తయిన తర్వాత అతని క్రికెట్ రికార్డు ఆధారంగా నేషనల్ కాలేజీ కరాచీలో చేరాడు. 

 క్రికెట్ రంగం 
ఇంటర్ కాలేజియేట్ మ్యాచ్‌లలో కళాశాల జట్టు తరపున ఆడటం కొనసాగించాడు. ఇతని గురువు ప్రొఫెసర్ ముకర్రం అలీ ఖాన్ షిర్వాణి, అనేకమంది సెలెక్టర్లకు ఇతనిని అత్యుత్తమ, వర్ధమాన వికెట్ కీపర్ బ్యాట్స్‌మెన్‌గా పరిచయం చేయడంలో ప్రధాన పాత్ర పోషించాడు.

 రికార్డు 
1978, సెప్టెంబరులో లాహోర్‌లో పంజాబ్‌కి వ్యతిరేకంగా నేషనల్ బ్యాంక్ తరపున ఆడుతూ, అంతర్జాతీయ అరంగేట్రం చేయడానికిముందు, ఫస్ట్-క్లాస్ మ్యాచ్‌లో పదిమంది అవుట్‌లను చేసిన మొదటి పాకిస్థానీ వికెట్ కీపర్‌గా నిలిచాడు. ఇతని రికార్డును 1997లో వసీం యూసౌఫీ బద్దలు కొట్టాడు.

 మరణం 
ఆరిఫ్ ఊపిరితిత్తుల ఇన్ఫెక్షన్‌తో 2008, మార్చి 14న కరాచీలో మరణించారు. కరాచీలోని ఫైసల్ కంటోన్మెంట్ శ్మశానవాటికలో ఇతని అంత్యక్రియలు జరిగాయి. ఇతనికి ఇద్దరు కుమారులు, ఒక కుమార్తె ఉన్నారు. ఇమ్రాన్ ఆరిఫ్, లండన్‌లో నివసిస్తున్నాడు; అయినన్ ఆరిఫ్, ఇతను స్వయంగా నేషనల్ బ్యాంక్ ఆఫ్ పాకిస్తాన్ కోసం ఆడే క్రికెటర్; మరియమ్ ఆరిఫ్, యునైటెడ్ స్టేట్స్ ఆఫ్ అమెరికాలో నివసిస్తున్నారు.

 మూలాలు 

 బాహ్య లింకులు 
 

వర్గం:వికెట్ కీపర్లు
వర్గం:పాకిస్తాన్ క్రికెట్ క్రీడాకారులు
వర్గం:పాకిస్తాన్ వన్డే క్రికెట్ క్రీడాకారులు
వర్గం:పాకిస్తాన్ టెస్ట్ క్రికెట్ క్రీడాకారులు
వర్గం:2008 మరణాలు
వర్గం:1954 జననాలు